Den Nord-Cimbriske Tilskuer, 1829-07-31
Rusland, Tyrkiet og Grækerland. Jfølge Efterretninger fra Tultschin, var H. M. Keiser Nicolaus indtruffen dertil den 1ste Juli, og havde den 4de f. M. igjen tiltraadt Reisen til Petersburg. Et tydsk Blad fortæller at Keiseren, skal have sendt en overordentlig Gesandt til Constantinopel, for at overbringe Sultanen et Ultimatum; det hedder at en preussisk overdentlig befuldmægtiget skal understøtte de deri gjorte Forestillinger. Man har egentlig intet Nyt fra Krigsskuepladsen: Storvezirens Armee bestod for Slaget af regulaire Tropper, og udgjorde den tyrkiske Elite. Den Aabning, som ved Tabet er bleven gjort i Schumlas Forsvarsmagt, maa nu fyldes med irregulaire Tropper. De enkelte af de Slagne Tropper, som man igjen samler sammen, ere afvæbnede, modløse og skjælve for den Straf, som en stor Deel af dem vil komme til at udstaae. Følgerne af Nederlaget og Silistrias Jndtagelse vil være, at Giurgewo og de andre faste Stæder, ved Donauen snart vil overgive sig, og det tyrkiske Riges Forsvarsgrændse vil saa blive Hæ mus. Man fortæller endnu endeel moersomme Details fra Slaget ved Schumla; saaledes skal et russisk Batterie, posteret paa en Høi, tildeels have afgjort Kampens Udfald; begge Hære havde draget sig tilbage, da dette Batterie pludselig aabnede en frygtelig Jld, hvorved hele Geleder af Tyrker styrtede til Jorden; den gjensidige Forbittrelse var saa stor, at en Tyrk som alene var tilbage af sit Regiment, krøb omkring paa Liig dyngerne og skar Næserne af de døde Russere; hændelsesviis stødte han paa En, der ikke var død, da Russeren ved hans Snit mistede sin Næse sprang han op, fældede sin Fiende og deeltog siden hele Dagen, uagtet sit Saar, i Striden; hvorfor General Diebitsch i hele Hærens Paasyn omfavnede ham paa Kamppladsen. - Man hører at Silistrias Garnison er krigsfangen og er ført til det Jndre af Rusland, og at tvertimod at der skulle være stor Mangel paa Levnedsmidler i Fæstningen, forefandt Russerne derimod store Forraad deraf i Magazinerne; en tyrkisk Donauflotille, bestaaende af Kanonbaade, faldt ogsaa ved Silistrias Jndtagelse i Russernes Hænder, Garnisonen havde gjort 15 haardnakkede Udfald, førden overgav sig; de Paschaer, som derved kom i russisk Fangenskab vare Hadschi Achmed og Serb Mahmud. - Fra Constantinopel skrives at efter Tyrkerflaadens sidste Tilbagekomst fra det sorte Hav, har Sultanen 2 Gange været ombord paa Admiralskibet og behandlet den engelske Marinecaptain J. M. Hanchett med megen Udmærkelse; Kapudan Pascha ville med det Første igjen foretage en Tour i det sorte Hav for tredie Gang. Seraskieren ved Dardanellerne ville først lade de med den franske og engelske Gesandt ankomne Krigsskibe passere igjennem, efter at de havde lukket deres Batterier, Gesandterne befandt, sig hver paa sin Fregat, og 2 Corvetter og 2 Brigger førte deres Domestikker og Tøi. Det var den 19de Juni om Morgenen at Gesandterne stege i Land, og under en umaadelig Mængdes Jubel begave sig til deres Hoteller. Blandt kostbare Foræringer af Sultanen, fik Sir R. Gordon flere riigt opsadlede arabiske Heste, og General Guilleminot kostbare Shawler. - Den nederlandske Minister Baron v. Zuylen er af Kongen af Frankerig bleven skjænket Æreslegionsordenen, og af Kongen af Engelland en kostbar Brillantdaase.